Olaia Meridakoa

Santa Olaia Meridakoa edo santa Eulalia Meridakoa —euskara antzinakoan, Donalalla— (Augusta Emerita, Erromatar Inperioa, 292 - 304ko abenduaren 10a) santu kristau eta martiria da. Erromatar Inperioaren garaian bizi izan zen Augusta Emeritan, gaurko Méridan.

Zalantza historiografikoak daude ea Santa Olaia Bartzelonakoa pertsonaia bera ote den, garai berean kokatutako martiri kristaua baita, Kataluniakoa (paralelismo askorekin, bien istorioetan). Bat izatekotan benetakoa, eta bestea hartan oinarritutako alegia, litekeena da Meridakoa izatea originala, IV. mendeko kontakizunetan agertzen baita, eta aldiz, Bartzelonako Olaiaren istorioaren lehen idazkiak 660. urtekoak dira.

Espainiako gurtza katolikoan, Done Jakue Apostoluaren patroi aldarrikapena izan arte, Olaia santuak halako rol patriotiko bat sinbolizatu izan du, adibidez Errekonkistaren zaindari gisa. Gaur egunean, Meridako alkate betiereko titulua du, eta Oviedo hiriko patroia da (hango katedralean dago Olaiaren gorpua, ustez).

 Martiritza 
Olaiak hamabi urte zituela, Diokleziano enperadorearen dekretua agertu zen, kristauei debekatuz Jesukristo gurtzea eta jentilen idoloak adoratzeko aginduz. Neskatoa ez zegoen prest aginduok betetzeko, eta gurasoek hiritik atera zuten, baina borondatez itzuli zen Olaia Meridara, eta han atxilotu egin zuten Daziano gobernadorearen aginduz.

Agintariek torturatu egin zuten, uko egin ziezaion kristautasunari, baina ez zuten halakorik lortu. Oso grafikoki kontatzen zuen auzia Joakin Lizarragak bere Sanduen bizitzak liburuan.


Arima uso bihurtuaren mirariaz gain, kristau fedeak dio elurra ere egin zuela mirariz, neskatoaren gorputz biluzia estaltzeko.

 Erreferentziak 

Kategoria:Antzinako Erromako emakumeak
Kategoria:IV. mendeko emakumeak
Kategoria:Martiri kristauak
Kategoria:Eliza ortodoxoko santuak
Kategoria:Erromatar Eliza Katolikoko santuak
Kategoria:Hispano-erromatarrak
Kategoria:Emakume santuak
Kategoria:Erromatar Inperioko biografiak